RAZPISNA DOKUMENTACIJA

**JAVNI RAZPIS**

**ZA SPODBUJANJE NALOŽB V GOSPODARSTVU NA OBMOČJU, KJER ŽIVIJO PRIPADNIKI AVTOHTONE MADŽARSKE NARODNE SKUPNOSTI ZA LETO 2024 - UKREP 1**

**PROGRAMA SPODBUJANJA GOSPODARSKE OSNOVE MADŽARSKE NARODNE SKUPNOSTI 2021-2024 (JR PMSNS-MMÖNK - UKREP 1/2024)**



**KAZALO**

[**1.** **POVABILO K ODDAJI VLOGE** 4](#_Toc158108429)

[**1.1** **Posredni proračunski uporabnik** 4](#_Toc158108430)

[**1.2** **Pravna podlaga javnega razpisa** 4](#_Toc158108431)

[**2.** **PREDMET, UPRAVIČENA OBMOČJA, NAMEN IN CILJI JAVNEGA RAZPISA** 4](#_Toc158108432)

[**2.1** **Predmet javnega razpisa** 4](#_Toc158108433)

[**2.2** **Upravičeno območje javnega razpisa** 5](#_Toc158108434)

[**2.3** **Namen javnega razpisa** 5](#_Toc158108435)

[**2.4** **Cilji javnega razpisa** 5](#_Toc158108436)

[**3.** **POGOJI ZA KANDIDIRANJE NA JAVNEM RAZPISU** 5](#_Toc158108437)

[**3.1** **Upravičeni prijavitelji javnega razpisa** 5](#_Toc158108438)

[**4.** **FINANCIRANJE** 7](#_Toc158108439)

[**4.1** **Višina razpoložljivih sredstev** 7](#_Toc158108440)

[**4.2** **Omejitev višine zaprošenih sredstev** 7](#_Toc158108441)

[**4.3** **Obdobje upravičenosti stroškov** 7](#_Toc158108442)

[**4.4** **Pomoč po pravilu »de minimis«** 8](#_Toc158108443)

[4.4.1 Kumulacija pomoči »de minimis« 8](#_Toc158108444)

[**4.5** **Dvojno financiranje** 9](#_Toc158108445)

[**4.6** **Izplačilo sredstev** 9](#_Toc158108446)

[**5.** **UPRAVIČENOST STROŠKOV** 10](#_Toc158108447)

[**5.1** **Upravičeni stroški** 10](#_Toc158108448)

[**5.2** **Neupravičeni stroški** 11](#_Toc158108449)

[**5.3** **Ostali pogoji za dodelitev in izplačilo sredstev** 12](#_Toc158108450)

[**5.4** **FINANČNA KONSTRUKCIJA PROJEKTA** 12](#_Toc158108451)

[**6.** **ROK IN NAČIN PRIJAVE** 12](#_Toc158108452)

[**6.1** **Razpisni roki in način prijave** 12](#_Toc158108453)

[**6.2** **Odpiranje, preverjanje formalne popolnosti vlog in ocenjevanje** 13](#_Toc158108454)

[6.2.1 Odpiranje vlog 13](#_Toc158108455)

[6.2.2 Preverjanje formalne popolnosti vlog 13](#_Toc158108456)

[6.2.3 Popolna vloga 13](#_Toc158108457)

[6.2.4 Zavrženje vlog 15](#_Toc158108458)

[6.2.5 Zavrnitev vlog 16](#_Toc158108459)

[6.2.6 Ocenjevanje vlog 16](#_Toc158108460)

[**6.3** **Obveščanje o izbiri** 17](#_Toc158108461)

[6.3.1 Pravno varstvo 17](#_Toc158108462)

[6.3.2 Datum dodelitve pomoči »de minimis« 18](#_Toc158108463)

[6.3.3 Izjave in podatki, podani v prijavi ter ob sklenitvi pogodbe 18](#_Toc158108464)

[**7.** **MERILA ZA OCENJEVANJE VLOG** 19](#_Toc158108471)

[**7.1** **Ocena prijavitelja** 19](#_Toc158108472)

[**7.2** **Ocena projekta** 20](#_Toc158108473)

[**8.** **VAROVANJE OSEBNIH PODATKOV IN POSLOVNIH SKRIVNOSTI** 22](#_Toc158108474)

[**9.** **PREPOVED VPLIVANJA NA DELO RAZPISNE KOMISIJE** 22](#_Toc158108475)

[**10.** **RAZPISNA DOKUMENTACIJA** 23](#_Toc158108476)

[**11.** **ODGOVORNOST IN OBVEZNOSTI PREJEMNIKA SREDSTEV** 23](#_Toc158108477)

[**12.** **POGODBA** 24](#_Toc158108478)

[**13.** **ZAVAROVANJE ZA IZPOLNITEV OBVEZNOSTI** 25](#_Toc158108479)

[**13.1** **Samostojni podjetniki** 25](#_Toc158108480)

[**13.2** **Gospodarska družba** 25](#_Toc158108481)

# **POVABILO K ODDAJI VLOGE**

## **Posredni proračunski uporabnik**

Razpisovalec sredstev je Pomurska madžarska samoupravna narodna skupnost – Muravidéki Magyar Önkormányzati Nemzeti Közösség (v nadaljnjem besedilu PMSNS), Glavna ulica-Fő utca 7, 9220 Lendava-Lendva.

## **Pravna podlaga javnega razpisa**

Javni razpis se objavlja na podlagi 14. člena Zakona o spodbujanju skladnega regionalnega razvoja (ZSRR-2, Uradni list RS, št. 20/11, 57/12, 46/16 in 18/23 – ZDU-1O), Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23), Proračuna Republike Slovenije za leto 2024 (Uradni list RS, št. 150/22 in 123/23), Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/2024), Programa spodbujanja gospodarske osnove madžarske narodne skupnosti 2021–2024 (Sklep Vlade številka 09502-1/2020/3 z dne 7.1.2021 in spremembe; v nadaljevanju Program), Uredbe Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči »de minimis« (UL L 352 z dne 24. 12. 2013, str. 1), zadnjič spremenjene z Uredbo Komisije (EU) 2023/2391 z dne 4. oktobra 2023 o spremembi uredb (EU) št. 717/2014, (EU) št. 1407/2013, (EU) št. 1408/2013 in (EU) št. 360/2012 glede pomoči de minimis za predelavo in trženje ribiških proizvodov in proizvodov iz akvakulture ter Uredbe (EU) št. 717/2014 glede skupnega zneska pomoči de minimis, dodeljene enemu podjetju, obdobja njene uporabe in drugih zadev (UL L z dne 5. 10. 2023, str. 1; v nadaljevanju Uredba Komisije), Mnenja Ministrstva za finance o skladnosti sheme pomoči de minimis »Program izvajanja finančnih spodbud MGRT – de minimis« (št. priglasitve: M001-2399245-2015/I) z dne 9.5.2016 in na podlagi Pogodbe o izvajanju in financiranju ukrepa 1: Spodbujanje naložb v gospodarstvu, št. C2130-21G900001 z dne 29.3.2021.

PMSNS bo vse dejavnosti v postopku tega javnega razpisa (obravnavanje vlog, izdaja sklepov, sklepanje pogodb, izvajanje pogodb idr.) izvajala na podlagi in v skladu z zgoraj navedenimi pravnimi podlagami. V primeru neskladja med določbami javnega razpisa ali pogodbe o sofinanciranju z zgoraj navedenimi pravnimi podlagami, se te uporabljajo neposredno.

Za razlago pojmov/izrazov, uporabljenih v tem javnem razpisu, se uporabljajo določbe Uredbe Komisije.

# **PREDMET, UPRAVIČENA OBMOČJA, NAMEN IN CILJI JAVNEGA RAZPISA**

## **Predmet javnega razpisa**

Predmet javnega razpisa je sofinanciranje izvedbe projektov, ki bodo izkazovali zagotavljanje ciljev Ukrepa 1 Programa spodbujanja gospodarske osnove madžarske narodne skupnosti 2021-2024 za leto 2024.

## **Upravičeno območje javnega razpisa**

Upravičeno območje javnega razpisa je programsko območje Programa spodbujanja gospodarske osnove madžarske narodne skupnosti 2021-2024 (v nadaljevanju: program).

Sofinanciranje izvajanja projektov je možno na narodnostno mešanih območjih, in sicer:

* v občini Dobrovnik: Dobrovnik/ Dobronak in Žitkovci/ Zsitkóc,
* v občini Hodoš: Hodoš/ Hodos in Krplivnik/Kapornak,
* v občini Moravske Toplice: Motvarjevci/Szentlászló, Pordašinci/ Kisfalu, Čikečka vas/Csekefa, Prosenjakovci/ Pártosfalva, Središče/Szerdahely,
* v občini Lendava: Radmožanci/ Radamos, Kamovci/ Kámaháza, Genterovci/ Göntérháza, Mostje/ Hidvég, Banuta/ Bánuta, Dolga vas/Hosszúfalu, Dolgovaške gorice/ Hosszúfaluhegy, Lendavske gorice/ Lendvahegy, Lendava/Lendva, Dolnji Lakoš/ Alsólakos, Gornji Lakoš/Felsőlakos, Čentiba/ Csente, Dolina/ Völgyifalu, Pince/ Pince, Pince marof/ Pincemajor, Petišovci/ Petesháza, Trimlini/ Hármasmalom, Gaberje/ Gyertyános, Kapca/ Kapca, Kot/ Kót in
* v občini Šalovci: Domanjševci/ Domonkosfa.

## **Namen javnega razpisa**

Namen javnega razpisa je spodbujanje gospodarskega razvoja narodnostno mešanih območjih preko sofinanciranja novih in nadgradnjo obstoječih proizvodnih zmogljivosti v mikro, malih in srednje velikih podjetjih.

## **Cilji javnega razpisa**

Cilj javnega razpisa je spodbuditi gospodarski razvoj območij, kjer živijo pripadniki avtohtone madžarske narodne skupnosti in s tem znižati stopnjo brezposelnosti na programskem območju z vključitvijo posameznih gospodarskih subjektov v sofinanciranje.

# **POGOJI ZA KANDIDIRANJE NA JAVNEM RAZPISU**

Vsak prijavitelj mora podpisati in vlogi priložiti Obrazec št. 1: Izjava o strinjanju z razpisnimi pogoji, s katero pod kazensko in materialno odgovornostjo potrdi, da izpolnjuje in sprejema vse razpisne pogoje za kandidiranje na tem javnem razpisu. V primeru dvoma glede izpolnjevanja pogojev s strani prijavitelja, lahko PMSNS zahteva od prijavitelja dodatna pojasnila.

## **Upravičeni prijavitelji javnega razpisa**

So vse pravne in fizične osebe, ki se ukvarjajo z gospodarsko dejavnostjo in so na dan oddaje vloge na ta javni razpis vsaj 12 mesecev registrirane po Zakonu o gospodarskih družbah - ZGD-1 (Uradni list RS, št. 65/09 - UPB, 33/11, 91/11, 32/12, 57/12, 44/13 - odl. US, 82/13, 55/15,15/17, 22/19 – ZPosS, 158/20 – ZIntPK-C, 18/21, 18/23 – ZDU-1O in 75/23) in izpolnjujejo še naslednje pogoje:

* imajo na dan oddaje vloge na upravičenem območju vsaj 12 mesecev registriran sedež (šteje se zadnjih 12 mesecev do dneva oddaje vloge),
* na naslovu sedeža, poslovni enoti ali podružnici izvajajo oziroma bodo izvajali aktivnosti projekta in dnevno prevzemajo pošto ter nimajo urejene preusmeritve pošte na drug naslov pri Pošti Slovenije,
* ki bodo projekt izvedle na upravičenem območju, hkrati pa se prijavitelj zavezuje, da ta sofinancirana osnovna sredstva 5 let ne bo preselil z upravičenega območja,
* ne pridobivajo državne pomoči za gospodarske družbe v težavah (Zakon o pomoči za reševanje in prestrukturiranje gospodarskih družb v težavah - Uradni list RS, št. 5/17)- ter 18. točka 2. člena Uredbe 651/2014/EU),
* so na dan prijave registrirane za opravljanje dejavnosti, ki je predmet projekta v Republiki Sloveniji,
* prijavitelj in/ali večinski lastnik prijavitelja na dan objave razpisa ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče in ni bil v stanju insolventnosti v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US in 102/23)). Če se omenjeni postopki pričnejo v postopku ocenjevanja vloge, se vloga zavrne,
* prijavitelj nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 EUR ali več na dan oddaje vloge pa vse do sklenitve pogodbe); šteje se, da prijavitelj, ki je gospodarski subjekt, obveznosti ne izpolnjuje tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge oziroma do sklenitve pogodbe,
* da glede prijavitelja ali z njim povezanega podjetja v razmerju do Ministrstva za kohezijo in regionalni razvoj in PMSNS ni podana prepoved poslovanja v obsegu, kot izhaja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo 158/20, 3/22 – ZDeb in 16/23 – ZZPri),
* dejanski lastniki prijavitelja so vpisani v Register dejanskih lastnikov pri AJPES in v skladu z 19. členom Zakona o preprečevanju pranja denarja in financiranja terorizma (Uradni list RS, št. 48/22 in 145/22) niso vpleteni v postopke pranja denarja in financiranja terorizma,
* niso za isti namen, ki vsebuje elemente državnih pomoči, že sofinancirane iz javnih virov, niti niso v postopku pridobivanja javnih virov (lokalni, državni ali EU proračun),
* lastnik ali odgovorna oseba ni bila lastnica (25 ali več % delež) ali odgovorna oseba podjetja, ki je prejela javna ali evropska sredstva in ni izpolnilo vseh obveznosti po pogodbi, na osnovi katere so bila javna ali evropska sredstva dodeljena,
* niso podjetje, ki v skladu z Uredbo Komisije ni upravičeno do pomoči »de minimis« (točka 4.4. Pomoč po pravilu »de minimis« te razpisne dokumentacije),
* so mikro, majhno ali srednje veliko podjetje (mikro, mala in srednje velika podjetja kot so opredeljena v Priporočilu Komisije 2003/361/ES in v Uredbi Komisije (EU) št. 651/2014[[1]](#footnote-1).

# **FINANCIRANJE**

## **Višina razpoložljivih sredstev**

Višina razpoložljivih razpisanih nepovratnih sredstev v okviru tega razpisa za leto 2024 znaša 331.995,51 EUR.

Sredstva so zagotovljena na proračunski postavki Ministrstva za kohezijo in regionalni razvoj št. 160045 – Razvoj območij narodnih skupnosti. Številka NRP v državnem proračunu: 2130-21-9001.

## **Omejitev višine zaprošenih sredstev**

Izplačila sredstev so odvisna od razpoložljivosti proračunskih sredstev Ministrstva za kohezijo in regionalni razvoj. V kolikor bi bile pravice porabe na navedeni proračunski postavki ukinjene ali zmanjšane, lahko PMSNS razveljavi javni razpis in izdane sklepe o sofinanciranju ali skladno s pogodbo o sofinanciranju spremeni znesek sofinanciranja ali dinamiko izplačil.

Zaprošena nepovratna sredstva znašajo največ 75 % celotne vrednosti investicije. Upravičenec mora zagotoviti vsaj 25 % lastnega deleža, ki ne sme vsebovati javnih sredstev. V kolikor je prijavitelj davčni zavezanec, ki lahko zahteva vračilo DDV, je upravičen do največ 75 % zneska pomoči brez DDV-ja.

Najnižji znesek **zaprošenih (nepovratnih) sredstev** je 10.000,00 EUR, najvišji pa 50.000,00 EUR. Prejeta pomoč je obenem omejena s pravilom »de minimis« tako, da podjetje v zaporednih treh koledarskih letih ne sme preseči skupne državne pomoči v znesku 200.000,00 EUR (oz. 100.000,00 EUR, če gre za podjetje v cestnoprometnem sektorju). . Pri ugotavljanju, ali nova pomoč »de minimis« presega dovoljeno višino pomoči »de minimis«, se upoštevajo vse prejšnje pomoči po »de minimis« prejete v obdobju zadnjih treh let, ki so jo prejela združena ali pripojena podjetja.

## **Obdobje upravičenosti stroškov**

Strošek je upravičen, če je bil predmet projekta naročen (sklenjena pogodba, izdana naročilnica), plačan in dobavljen ter vključen v delovni proces in usposobljen za delovanje na upravičenem območju v obdobju upravičenosti, in sicer od datuma oddaje vloge na ta javni razpis in najkasneje do 30.9.2024.

Začetek projekta ne sme biti pred vložitvijo vloge na javni razpis. Za začetek izvajanja projekta se šteje trenutek, ko je sklenjena prva obvezujoča zaveza za začetek dejavnosti v zvezi s projektom (npr. sklenitev pogodbe, avans, plačilo are ipd.). V kolikor se je projekt začel izvajati že pred tem, ne bo več upravičen do sredstev. Prvi možni datum, določen za začetek projekta, je datum oddaje vloge.

Odobrena, vendar neporabljena sredstva, se iz enega proračunskega leta ne morejo prenašati v naslednja.

## **Pomoč po pravilu »de minimis«**

Do sredstev po tem javnem razpisu, skladno s pravili za dodelitev pomoči po pravilu »de minimis«, v nobenem primeru niso upravičeni subjekti, ki izvajajo dejavnost v sektorjih, opredeljenih v 1. členu Uredbe Komisije.

V skladu z Uredbo Komisije do pomoči »de minimis« niso upravičena naslednja podjetja:

1. **iz sektorjev:**
* ribištva in akvakulture,
* primarne proizvodnje kmetijskih proizvodov iz seznama v Prilogi I k Pogodbi o ustanovitvi Evropske skupnosti,
* predelave in trženja kmetijskih proizvodov iz seznama v Prilogi I k Pogodbi v naslednjih primerih:
1. če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg,
2. če je pomoč pogojena s tem, da se delno ali v celoti prenese na primarne proizvajalce;
3. **če gre za pomoč, namenjeno izvozu oz. z izvozom povezane dejavnosti v tretje države ali** države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo;
4. **če je pomoč pogojena s prednostno rabo domačih proizvodov pred uvoženimi;**
5. **če skupni znesek pomoči, dodeljen enotnemu podjetju, preseže 200.000,00 EUR v** obdobju zadnjih treh proračunskih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (v primeru podjetij, ki delujejo v komercialnem cestnem tovornem prevozu, znaša zgornja dovoljena meja pomoči 100.000,00 EUR);
6. **če je pomoč namenjena za nabavo vozil za prevoz tovora v podjetjih, ki opravljajo komercialni cestni tovorni prevoz.**

Vloge neupravičenih prijaviteljev bodo po pravilu »de minimis« zavržene.

### Kumulacija pomoči »de minimis«

Pomoč »de minimis« se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči.

Pomoč »de minimis«, dodeljena v skladu z Uredbo Komisije, se lahko kumulira s pomočjo »de minimis«, dodeljeno v skladu z Uredbo Komisije (EU) št. 360/2012 do zgornje meje, določene v uredbi 360/2012.

Pomoč »de minimis«, dodeljena v skladu z Uredbo Komisije, se lahko kumulira s pomočjo »de minimis«, dodeljeno v skladu z drugimi uredbami »de minimis« do ustrezne zgornje meje (200.000,00 oz. 100.000,00 EUR).

Prejemnik pomoči mora vlogi priložiti pisno izjavo (Obrazec št. 6: Izjava »de minimis«),da z dodeljenim zneskom pomoči »de minimis« ne bo presežena zgornja meja »de minimis« pomoči prijavitelja in z njim povezanih podjetij, kakor tudi podatke o vseh drugih pomočeh »de minimis«, ki jih je na podlagi te ali drugih uredb »de minimis« prejel v predhodnih dveh in v tekočem proračunskem letu ter drugih, že prejetih ali zaprošenih pomočeh za iste upravičene stroške.

V kolikor bo iz podatkov v vlogi razvidno, da sredstva iz prejšnjega odstavka skupaj presegajo omejitev po pravilu »de minimis«, bo vloga zavrnjena.

PMSNS kot dajalec pomoči bo evidenceo individualni pomoči »de minimis« hranilo 10 let od datuma dodelitve pomoči.

## **Dvojno financiranje**

Prijavitelji na ta javni razpis ne smejo prijaviti projektov, za izvajanje katerih so že pridobili sredstva iz drugih javnih virov. Prav tako ne smejo za stroške, ki jih bodo uveljavljali v okviru projekta, prijavljenega na ta javni razpis, pridobiti sredstev iz drugih javnih virov. V primeru, da se ugotovi dvojno financiranje projekta, bo moral prijavitelj vsa prejeta sredstva vrniti skupaj z zamudnimi obrestmi.

## **Izplačilo sredstev**

Pogoj za izplačilo nepovratnih sredstev je zaključen projekt s strani prijavitelja. Prijavitelj mora vse predvidene stroške izvedbe projekta poravnati in dokazila o tem na PMSNS dostaviti, kot je to opredeljeno v 6. točki Obrazca št. 8: Pogodba o sofinanciranju-vzorec.

# **UPRAVIČENOST STROŠKOV**

## **Upravičeni stroški**

Upravičeni stroški v okviru tega javnega razpisa so stroški, za katere velja, da:

* so neposredno povezani z izvajanjem projekta, v skladu s cilji projekta ter so določeni v pogodbi o sofinanciranju projekta,
* so dejansko nastali za osnovno sredstvo, ki je bilo dobavljeno v okviru projekta in je prijavitelj dostavil dokazila o njihovem plačilu,
* upravičeni stroški so izključno samo stroški tistih **opredmetenih osnovnih sredstev**, ki so povezani s primarno oz. glavno dejavnostjo podjetja,[[2]](#footnote-2) in katerega posamična neto vrednost (brez DDV) je višja od 500,00 EUR,
* so pripoznani v skladu s skrbnostjo dobrega gospodarja,
* so izkazani z verodostojnimi računovodskimi listinami,
* so nastali (osnovno sredstvo, dobavljeno in usposobljeno za delovanje) in so bili plačani v obdobju upravičenosti,
* so računi izstavljeni prejemniku sredstev,
* proizvode in opremo neposredno uporabljajo prejemniki sredstev (ni dovoljena izposoja in/ali oddaja v najem drugim subjektom),
* so podprti z dokazili - listinami, ki se glasijo na prejemnika sredstev,
* so nastali v skladu z vlogo in pogodbo (stroški, ki niso predvideni v vlogi/pogodbi niso upravičeni),
* so bila pri njihovem nastanku upoštevana temeljna načela zakona o javnem naročanju (kupljeni po tržni ceni).

Stroški prijavljenega projekta morajo biti v skladu z načeli gospodarnosti, učinkovitosti in uspešnosti, zagotavljanja konkurence med ponudniki, transparentnosti, enakopravne obravnave ponudnikov in sorazmernosti.

Stroški niso upravičeni, če blago dobavijo: sorodniki prvega, drugega in tretjega dednega reda, če jih dobavi fizična oseba, ki je ustanovitelj prijavitelja in/ali če gre za odnos stranka/naročnik med imetnikom deleža ali delnic gospodarske družbe in gospodarsko družbo ali med povezanimi družbami ali med zakonskimi ali izven zakonskimi partnerji.

Prijavitelj mora na obrazcu št. 3 Finančna konstrukcija projekta posebej navesti in podrobno vrednostno opredeliti vsako osnovno sredstvo. Pri tem se za posamezno osnovno sredstvo smatra tisto, ki samostojno deluje kot funkcionalna enota.

Stroški projekta in ostali finančni izračuni morajo biti prikazani v evrih, izračuni morajo biti na dve decimalni mesti.

## **Neupravičeni stroški**

Do sofinanciranja niso upravičeni projekti, v katerih bodo prijavitelji navedli oz. uveljavljali naslednje stroške:

* stroški dostave in montaže osnovnega sredstva,
* stroški drobnega inventarja in materiala,
* stroški dela,
* stroški usposabljanja oz. uvajanja delavca za delo na osnovnem sredstvu, nabavljenem v sklopu projekta,
* stroški, ki niso povezani s primarno oz. glavno dejavnostjo podjetja,
* stroški tistih opredmetenih osnovnih sredstev, katerega posamična neto vrednost (brez DDV) ni višja od 500,00 EUR,
* carina, carinske dajatve,
* gradbeno-obrtniška in inštalacijska dela,
* nakup zemljišč in nepremičnin,
* davek na dodano vrednost (DDV), v kolikor je prijavitelj davčni zavezanec, ki lahko zahteva vračilo DDV,
* stroški reprezentance podjetja,
* obratovalni in materialni stroški,
* nakup sredstev za osebno rabo,
* stroški nakupa osebnih računalnikov, delovnih postaj, strežnikov, mobilnih telefonov in vseh preostalih osnovnih sredstev, v zvezi s katerimi se lahko domneva osebna uporaba,
* stroški nakupa programske opreme, razen če je programska oprema neločljivo povezana z osnovnim sredstvom, ki je predmet investicije in je potrebna za delovanje tega osnovnega sredstva, nakup tiskalnikov in kopirnih strojev, razen prijaviteljev, katerega glavna dejavnost je povezana z nakupom teh sredstev (npr. tiskarstvo in podobno),
* lizing,
* stroški, ki so bili plačani z negotovinskimi plačili: z asignacijo, kompenzacijo, cesijo, prisilnim pobotom ipd.
* stroški nakupa rabljene opreme,
* stroški, ki so v preteklosti že bili sofinancirani iz javnih virov oz. stroški, ki so v času trajanja projekta financirani iz drugih javnih virov,
* stroški, ki ne bodo predvideni v pogodbi o sofinanciranju projekta,
* stroški, ki niso nastali in niso bili plačani v obdobju upravičenosti,
* drugi stroški, ki niso v neposredni povezavi z vsebino ter cilji projekta,
* nakup prevoznih sredstev (vozil za prevoz ljudi in/ali tovora, traktorjev,…), razen delovnih strojev,
* projektna dokumentacija.

**Vloga se brez poziva k dopolnitvi zavrne, če prijavitelj v njej navede stroške, ki so po tem javnem razpisu neupravičeni. Poleg stroškov, ki so navedeni v tej točki, se za neupravičene stroške štejejo tudi stroški, ki niso v skladu z ostalimi določili razpisne dokumentacije, še posebej z določili točke 5.1 Upravičeni stroški.**

## **Ostali pogoji za dodelitev in izplačilo sredstev**

1. Predmet investicijskega projekta mora ostati na upravičenem območju vsaj 5 let po končani investiciji.

2. Materialne investicije, ki so predmet sofinanciranja, se morajo uporabljati izključno v podjetju, ki je prejemnik državne pomoči, in

* vključiti v aktivo podjetja ter se obravnavati kot osnovna sredstva, ki se amortizirajo,
* kupiti od tretje osebe po tržnih pogojih.

3. Celotna investicija mora biti vodena tako, da upošteva veljavno zakonodajo oziroma predpise.

4. Projekt je ekonomsko nedeljiva celota aktivnosti, ki izpolnjujejo natančno določeno (tehnično-tehnološko) funkcijo in imajo jasno opredeljene cilje, na podlagi katerih je mogoče presojati, ali projekt izpolnjuje vnaprej določene pogoje. Projekt mora imeti vnaprej določeno trajanje, omejeno z datumom začetka in konca.

## **FINANČNA KONSTRUKCIJA PROJEKTA**

V vlogi mora prijavitelj opredeliti vse vire financiranja projekta za celotno vrednost projekta v obrazcu št. 3.

**Prijavljen projekt mora imeti zaprto finančno konstrukcijo, sicer se vloga zavrne brez poziva k dopolnitvi.**

# **ROK IN NAČIN PRIJAVE**

## **Razpisni roki in način prijave**

Rok za prispetje vloge (obrazci in priloge) na naslov PMSNS, Glavna ulica 7, 9220 Lendava, je 22. 3. 2024. Vloga se pošlje priporočeno po pošti, za dan, ko je organ prejel vlogo, pa se šteje dan oddaje na pošto (poštni žig).

Vloga na razpis mora biti poslana priporočeno po pošti v skladu z razpisno dokumentacijo, in sicer v zaprti ovojnici z ustrezno navedbo na sprednji strani, dobesedno in brez okrajšav: »NE ODPIRAJ – VLOGA – JR PMSNS-MMÖNK - UKREP 1/2024« ter s polnim nazivom in naslovom prijavitelja.

Razpisni dokumentaciji je priložen obrazec pravilne opreme ovojnice za prijavo na javni razpis (Obrazec št. 7: Oprema ovojnice), ki se izpolnjen v skladu z navodili nalepi na sprednjo stran ovojnice. Obrazci morajo biti izpolnjeni v slovenskem jeziku, 8., 22., in 23. točke obrazca št. 2 - Dispozicija projekta morajo biti dvojezične. Za dvojezično se šteje, če je napisana v slovenskem in madžarskem jeziku. Odgovorna oseba prijavitelja s podpisom jamči za istovetnost vsebin. V kolikor so priloge v vlogi (pogodbe, predračuni, katalogi…) v tujem jeziku, lahko razpisna komisija naknadno zahteva slovenski prevod s podpisom odgovorne osebe, da jamči za pravilnost prevoda. V primeru dvoma lahko PMSNS dodatno zahteva sodno overjen prevod, stroški prevoda bremenijo prijavitelja.

**Vse vloge, ki bodo nepravilno označene oziroma bodo prejete po izteku predpisanega roka ali ne bodo vsebovale obrazca št. 2 - Dispozicija projekta, katere točke 8., 22. in 23. morajo biti dvojezične, bodo** **zavržene**.

V kolikor bi v času izvajanja tega razpisa prišlo do rebalansa proračuna RS, ki bi privedel do zmanjšanja proračunskih sredstev, lahko Ministrstvo za kohezijo in regionalni razvoj razpoložljiva proračunska sredstva, ki so zagotovljena na posebni proračunski postavki Ministrstva za kohezijo in regionalni razvoj št. 160045 – Razvoj območij narodnih skupnosti (številka NRP v državnem proračunu: 2130-21-9001), zmanjša, posledično pa si PMSNS pridržuje pravico preklicati/razveljaviti ta razpis. V tem primeru prijavitelji nimajo pravice zahtevati povračila stroškov.

**Oddaja vloge na razpis pomeni, da se prijavitelj strinja s pogoji razpisa in merili za ocenjevanje**.

## **Odpiranje, preverjanje formalne popolnosti vlog in ocenjevanje**

### Odpiranje vlog

Odpiranje vlog ne bo javno.

Strokovna komisija za izvedbo postopka javnega razpisa, ki jo je Svet PMSNS s sklepom št. S-Ukrep1/2021/3 ustanovil na svoji 13. redni seji dne 22. 3. 2021 (v nadaljevanju: strokovna komisija), bo vse pravilno označene vloge odprla in pregledala z vidika formalne popolnosti, popolne pa tudi ocenila.

Odpirale se bodo samo v roku dostavljene, pravilno izpolnjene in označene zaprte ovojnice (obvezna uporaba Obrazca št. 7 - Oprema ovojnice), ki bodo poslane priporočeno po pošti na naslov PMSNS.

O odpiranju vlog bo strokovna komisija pripravila zapisnik.

### Preverjanje formalne popolnosti vlog

Strokovna komisija bo formalno popolnost predloženih vlog preverila predvidoma v roku 30 dni od odpiranja vlog.

### Popolna vloga

Da bo vloga popolna, mora vsebovati naslednje dokumente:

1. Izpolnjen, datiran, podpisan in žigosan Obrazec št. 1: Izjava o strinjanju z razpisnimi pogoji.
2. Izpolnjen, datiran, podpisan in žigosan Obrazec št. 2: Dispozicija projekta, katerega točke 8., 22. in 23. morajo biti izpolnjene dvojezično.
3. Izpolnjen, datiran, podpisan in žigosan Obrazec št. 3: Finančna konstrukcija projekta. Navedbe na vseh priloženih obrazcih morajo biti medsebojno usklajene, kakor tudi z ostalimi prilogami v vlogi (za celotno vrednost investicije je treba priložiti kopije predračunov oz. pogodb).
4. Izpolnjen, datiran, podpisan in žigosan Obrazec št. 4 Izjava o pridobivanju podatkov o dejanskih lastnikih.
5. Izpolnjen, datiran, podpisan in žigosan Obrazec št. 5: Izjava o strinjanju pridobitve podatkov iz uradnih evidenc.
6. Izpolnjen, datiran, podpisan, in žigosan Obrazec št. 6: Izjava »de minimis«,
7. Na zadnji strani žigosan in s strani odgovorne osebe podpisan Obrazec št. 8: Pogodba o sofinanciranju - vzorec,
8. Originalno potrdilo pristojnega Finančnega urada Republike Slovenije o poravnanih zapadlih davčnih obveznostih do Republike Slovenije, ki ne sme biti starejše od 30 dni od dneva oddaje vloge na razpis.
9. Najmanj 3 primerljive ponudbe oziroma predračune za posamezno osnovno sredstvo, ki ne smejo biti starejši od 6 mesecev - v vsoti predloženih ponudb oziroma predračunov morajo biti vključeni vsi popusti in stroški. Ponudbe morajo vsebovati osnovne karakteristike osnovnega sredstva, tako da bodo med seboj primerljive.

Veljavnost izbrane ponudbe mora biti najmanj 2 meseca. V kolikor je na ponudbi več postavk, naj prijavitelj ustrezno označi postavke, ki jih uveljavlja v sklopu projekta.

Zneski na predračunih oz. ponudbah morajo biti prikazani v evrih, na dve decimalni mesti natančno.

Podatki s ponudbe najugodnejšega ponudnika **vsakega posameznega osnovnega sredstva** se vpišejo v obrazec št. 3: Finančna konstrukcija projekta. V kolikor prijavitelj ne vpiše podatkov s ponudbe najugodnejšega ponudnika, se ta strošek smatra za neupravičen strošek in se vloga brez poziva k dopolnitvi zavrne.

V primeru nakupa strojev/opreme je potrebno priložiti prospekte opreme ali strojev oziroma dokumentacijo o prikazu investicije.

1. V kolikor podjetje posluje brez žiga in dokumenti, ki so sestavni del vloge, niso žigosani, je potrebno priložiti izjavo prijavitelja, da posluje brez žiga.
2. V primeru novih zaposlitev poimenski seznam zaposlenih na dan oddaje vloge oziroma največ 5 dni pred oddajo vloge, potrjen s strani Zavoda za zdravstveno zavarovanje.
3. Druge priloge, ki jih po pregledu Vloge zahtevajo člani strokovne komisije za preverbo izpolnjevanja pogojev ter določitve ocene po merilih.

Za formalno nepopolno se šteje vloga, ki ne vsebuje vseh razpisnih obrazcev, obveznih prilog ter podatkov, zahtevanih v besedilu javnega razpisa ter razpisni dokumentaciji.

Če prijavitelj posluje z žigom, je njegova uporaba obvezna na vseh obrazcih in prilogah. V kolikor z njim ne posluje, k vlogi priloži posebno izjavo, da ne posluje z žigom. Prav tako je podpis odgovornih oseb obvezen povsod, kjer je to predvideno. V nasprotnem primeru bo vloga nepopolna in se bo prijavitelja pozvalo k dopolnitvi.

V primeru formalno nepopolnih vlog bo strokovna komisija prijavitelje pozvala, da vloge dopolnijo, razen, če vloga ne vsebuje obrazca št. 2: Dispozicija projekta. Poziv k dopolnitvi vlog bo posredovan po pošti na uradni naslov prijavitelja. V kolikor vročitev pošte na uradnem naslovu prijavitelja ne bo možna, se to opravi v skladu s tretjim odstavkom 96. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10 in 82/13). Rok za dopolnitev vlog je osem (8) dni.

Kot popolna se šteje tudi tista vloga, ki je na podlagi poziva/ov k dopolnitvi v roku in pravilno dopolnjena.

Dopolnitev vlog je namenjena zagotovitvi morebitnih manjkajočih dokumentov in obrazcev oziroma podatkov, ki bodo izkazovali izpolnjevanje pogojev ob oddaji vloge na javni razpis.

Zaradi poenotene oblike prijave projekta je projekt potrebno predstaviti na Obrazcu št. 2: Dispozicija projekta. Vloga brez prijavljenega projekta se šteje kot neustrezna, ker gre za vlogo, ki ne ustreza predmetu razpisa, zato je ni mogoče obravnavati kot nepopolno in prijavitelja pozvati k dopolnitvi.

**Če vloga ne vsebuje v celoti izpolnjenega obrazca št. 2: Dispozicija projekta (točke 8., 22. in 23. morajo biti izpolnjene dvojezično) se zavrže, ne da bi se prijavitelja pozivalo k dopolnitvi.**

Prijavitelj v dopolnitvi vloge ne sme spreminjati:

* višine zaprošenih sredstev,
* dela vloge, ki se veže na tehnične specifikacije predmeta vloge/projekta,
* elementov vloge, ki vplivajo ali bi lahko vplivali na drugačno razvrstitev/oceno glede na preostale vloge v okviru tega javnega razpisa.

Prijavitelj lahko očitne računske napake popravi samo s pisnim soglasjem PMSNS.

Dopolnitve mora prijavitelj posredovati PMSNS na enak način kot vlogo in v skladu s pozivom k dopolnitvi. Vloge, ki jih prijavitelji ne bodo dopolnili v roku in v skladu s pozivom k dopolnitvi, bodo zavržene.

V postopek ocenjevanja se bodo uvrstile samo vloge, ki bodo izpolnjevale vse formalne pogoje javnega razpisa.

### Zavrženje vlog

Vloga bo zavržena brez poziva k dopolnitvi, če:

1. je bila oddana prepozno (vloga se vrne pošiljatelju),
2. je nepravilno označena (vloga se vrne pošiljatelju),
3. jo je vložil neupravičen prijavitelj,
4. prijavitelj pošlje več vlog za isti projekt (med povezanimi podjetji lahko kandidira na razpis le eno podjetje, v nasprotnem primeru bodo vloge vseh prijaviteljev – med seboj povezanih podjetij zavržene),
5. prijavitelj kandidira z dvema ali več projektoma,
6. ne vsebuje obrazca št. 2: Dispozicija projekta oziroma ta ni v celoti izpolnjen, in pri točkah, kjer se to zahteva, napisan dvojezično.
7. je vloga na podlagi poziva k dopolnitvi dopolnjena prepozno oziroma sploh ni dopolnjena ali je dopolnjena pravočasno, vendar ne v skladu s pozivom k dopolnitvi (neustrezno dopolnjene vloge).

### Zavrnitev vlog

Vloge, ki ne bodo izpolnjevale vseh pogojev in zahtev razpisa in razpisne dokumentacije ter ne bodo v skladu s predmetom, namenom in cilji razpisa, bodo zavrnjene. Če bo navedeno ugotovljeno po izdaji sklepa o sofinanciranju, PMSNS pogodbe ne bo podpisal, sklep pa bo odpravil. V primeru, da bo PMSNS navedeno ugotovilo po podpisu pogodbe, predstavlja to razlog za odstop od pogodbe in zahtevo za vrnitev sredstev.

Izpolnjevanje pogojev mora izhajati iz celotne vloge, splošno znanih dejstev in podatkov iz uradnih evidenc.

Vloga se zavrne tudi, če:

1. prijavitelj v njej navede stroške, ki so po tem javnem razpisu neupravičeni,
2. prijavitelj prosi za sredstva, ki niso namenjena projektom na upravičenem območju,
3. so bila prijavitelju za isti namen predhodno že odobrena javna sredstva,
4. prijavitelj ni podal podatkov in zahtevanih prilog, iz katerih bi bili nedvoumno razvidni namen, cilji in način izvedbe ter izpolnjevanje pogojev oziroma podatki niso verodostojni in/ali resnični,
5. prijavitelj v projektu ne predvideva vsaj 25 % lastnega deleža v skladu s poglavjem 4.2. Omejitev višine zaprošenih sredstev,
6. predvidena nepovratna sredstva projekta ne dosegajo ali presegajo vrednosti iz poglavja 4.2. Omejitev višine zaprošenih sredstev,
7. so podatki v vlogi neskladni in neskladja prijavitelj ne more pojasniti,
8. prijavljen projekta nima zaprte finančne konstrukcije,
9. prijavitelj ali katerakoli druga zainteresirana oseba poskuša kakorkoli vplivati na neodvisno in nepristransko obravnavo vloge, vsak poskus vplivanja bo evidentiran in naznanjen,
10. pri ocenjevanju ne bo dosegla najmanj 40 točk,
11. bo pri ocenjevanju dosegla 40 ali več točk, vendar bodo vsa razpoložljiva sredstva že dodeljena za sofinanciranje vlog, ki so dosegle večje število točk.

### Ocenjevanje vlog

Vloge, ki ne bodo zavržene ali zavrnjene, bo ocenila strokovna komisija na podlagi meril iz poglavja 7.

Na podlagi ocenjevanja bo strokovna komisija pripravila seznam vlog ter jih razvrstila padajoče glede na število doseženih točk (od največ do najmanj točk). Razpisana sredstva se bodo razdelila po vrstnem redu vlog, od tistih, ki bodo dosegle največ proti tistim, ki bodo dosegle manj točk, do porabe sredstev.

V primeru, da dve (ali več) vlogi dosežeta enako število točk, ima prednost tista, ki je pri merilu *Ocena Sveta PMSNS* dosegla večje število točk. Če je tudi tu enako število točk, pa ima prednost vloga podjetja, ki je po merilu *Velikost podjetja* dosegla večje število točk (npr. mikro podjetje ima prednost pred srednje velikim podjetjem). V primeru enakega števila točk so nadaljnji kriteriji, razvrščeni po vrstnem redu, naslednji: povečanje zaposlenosti, namen in cilj investicije, bonitetna ocena, varstvo okolja in sklep predsednika Sveta PMSNS.

PMSNS lahko prijavitelja, katerega vloga bo predvidena za sofinanciranje, vendar predvidena sredstva po tem javnem razpisu ne bodo zadostovala za sofinanciranje upravičenih stroškov v obsegu, ki ga je predvidel prejemnik sredstev v svoji finančni konstrukciji, pozove, da finančno konstrukcijo vloge prilagodi preostalim razpoložljivim sredstvom. V kolikor prijavitelj tega v predpisanem roku ne bo storil oziroma na to ne bo pristal, lahko PMSNS, v okviru časovnih možnosti, ponudi sredstva prijavitelju ali prijaviteljem, katerih vloga/-e je po številu točk, razvrščena/-e za zadevno vlogo.

Strokovna komisija lahko od prijaviteljev zahteva tudi dodatna pojasnila oziroma obrazložitve o projektu, aktivnostih in načrtovanih stroških ter njihovo prilagoditev. V primeru, da pojasnila ne bodo posredovana v roku in na način, ki bo določen v pozivu, bo strokovna komisija vlogo zavrnila.

## **Obveščanje o izbiri**

Na predlog strokovne komisije bo o odobritvi sredstev s sklepom odločil predsednik Sveta PMSNS oziroma njegova pooblaščena oseba.

PMSNS bo prijavitelje o izidu razpisa obvestila predvidoma v 45-ih dneh po zaključku odpiranja vlog. Rezultati razpisa so informacije javnega značaja in bodo objavljeni na spletnih straneh PMSNS [www.muravidek.si](http://www.muravidek.si) in [www.muravidek.re](http://www.muravidek.re).

### Pravno varstvo

Zoper sklep PMSNS pritožba ni mogoča.Zoper odločitev PMSNS o vlogi za dodelitev sofinanciranja je dopusten upravni spor. Tožba se vloži pri Upravnem sodišču Republike Slovenije v roku 30 dni od dneva vročitve sklepa, in sicer neposredno pisno na sodišču ali pa po pošti. Šteje se, da je bila tožba vložena pri sodišču tisti dan, ko je bila priporočena pošiljka oddana na pošto. Tožba se vloži v toliko izvodih, kolikor je strank v postopku. Tožbi je potrebno priložiti izvirnik, prepis ali kopijo sklepa, ki se izpodbija.

Tožba ne zadrži podpisa pogodbe o sofinanciranju projekta z izbranimi prejemniki sredstev.

### Datum dodelitve pomoči »de minimis«

V skladu s četrto točko člena 3 Uredbe Komisije velja, da je pomoč »de minimis« podjetju dodeljena, ko se zakonska pravica do prejema pomoči dodeli podjetju v skladu z veljavnim nacionalnim pravnim sistemom, in ne šele na dan plačila.

Datum podpisa pogodbe se šteje kot datum dodelitve pomoči po »de minimis«; na podlagi tega datuma se preverja kumulacija »de minimis« pomoči. Ko je pomoč dodeljena (podpisana pogodba), velja s stališča državnih pomoči za dodeljeno, ne glede na to, da še ni dejansko izplačana.

### Izjave in podatki, podani v prijavi ter ob sklenitvi pogodbe

Za neresnične ali zavajajoče izjave in podatke, podane v prijavi na ta razpis ali kasneje pri sklenitvi ali v teku izvajanja pogodbe, je prijavitelj kazensko in odškodninsko odgovoren. V takšnem primeru bo PMSNS postopala v skladu z Zakonom o kazenskem postopku, od prijavitelja pa zahtevala povrnitev morebitnih že izplačanih sredstev in v zvezi s tem nastalih stroškov, vključno z zakonitimi zamudnimi obrestmi.

1.
2.
3.
4.
5.
6.

# **MERILA ZA OCENJEVANJE VLOG**

Ocena vloge bo sestavljena iz dveh delov: iz ocene prijavitelja in ocene projekta. Skupno možno število doseženih točk je 100. Do sofinanciranja bodo lahko upravičeni le projekti, ki bodo prejeli 40 ali več točk.

## **Ocena prijavitelja**

Prijavitelj bo ocenjen po naslednjih merilih (skupaj največ 35 točk):

A Bonitetna ocena,

B Velikost podjetja.

**A BONITETNA OCENA**

Vloga lahko prejme po tem kriteriju **največ 15 točk**.

Najnovejša ocena bonitete podjetij se pridobi iz baze podatkov GViN, podjetja Bisnode d.o.o. Boniteta (finančna ocena) bo točkovana na sledeči način:

|  |  |  |  |
| --- | --- | --- | --- |
|  | **1** | **2** | **3** |
| **A** | 15 | 14 | 13 |
| **B** | 12 | 11 | 10 |
| **C** | 9 | 8 | 7 |
| **D** | 6 | 5 | 4 |
| **E** | 3 | 2 | 1 |

Primer: Podjetje z bonitetno oceno A2 bo prejelo 14 točk, podjetje z bonitetno oceno C3 pa 7 točk itd. Če podjetje na presečni datum ocenjevanja (še) nima bonitetne ocene (ker ne posluje, ima premajhen promet ipd.), bo po tem merilu prejelo 0 točk.

**B VELIKOST PODJETJA**

Vloga lahko po tem merilu prejme **največ 20 točk**.

|  |  |
| --- | --- |
| Velikost podjetja | Število točk |
| Srednje podjetje | 5 |
| Majhno podjetje | 10 |
| Mikro podjetje | 20 |

## **Ocena projekta**

Projekt bo ocenjen po naslednjih merilih (skupaj največ 65 točk):

A Ocena Sveta PMSNS,

B Povečanje zaposlenosti,

C Namen in cilj investicije,

D Varstvo okolja.

**A OCENA SVETA PMSNS**

Po merilu je mogoče doseči **največ** **20 točk**. Ocenjevanje se bo izvedlo na seji Sveta PMSNS, in sicer na osnovi navedb v obrazcu št. 2 - Dispozicija projekta.

|  |  |
| --- | --- |
| **Kriterij vrednotenja** | **Število točk** |
| *Reševanje problematike upravičenega območja javnega razpisa* (bolj, ko projekt rešuje problematiko upravičenega območja javnega razpisa, več točk je možno dodeliti). Projekt lahko vključuje celovit in nadpovprečno kakovosten pristop pri reševanju problematike na celotnem upravičenem območju javnega razpisa ali samo na določenem območju ali pa se s projektom ne rešuje problematike upravičenega območja. |  do 20 |

**B POVEČANJE ZAPOSLENOSTI**

Po merilu je mogoče doseči **največ** **20 točk.** Ocenjuje se na osnovi navedb v Razpisnem obrazcu 2, Dispozicija projekta, točka 24.

|  |  |
| --- | --- |
| Število novoustanovljenih delovnih mest | **Število točk** |
| Mikro podjetje | Majhno podjetje | Srednje podjetje |
| /  | /  | 1 | 3 |
| /  | /  | 2 | 7 |
| /  | 1 | 3 | 10 |
| 1 | 2 | 4 | 13 |
| 2 | 4 | 5 | 17 |
| 3 ali več | 4 ali več | 6 ali več | 20 |

Štejejo le polno zasedena delovna mesta (za 8 ur, ne za skrajšani delovni čas, razen v primeru, ko je skrajšan delovni čas odobren z odločbo npr. zaradi materinstva…).

Vloge prijaviteljev, ki za projekt ne predvidevajo nobene nove zaposlitve, bodo po tem merilu prejele 0 točk.

Število novo ustvarjenih delovnih mest je absolutna razlika med številom zaposlenih na dan oddaje vloge oziroma največ 5 dni pred oddajo vloge ter številom zaposlenih na dan oddaje zahtevka za izplačilo oziroma največ 5 dni pred oddajo zahtevka za izplačilo.

Štejejo le delovna mesta za polni delovni čas (8 ur), ki bodo odprta in zasedena na dan oddaje vloge oziroma največ 5 dni pred oddajo vloge, in niso sofinancirana iz drugih virov, oziroma niso in ne bodo ustvarjena kot del kakšnega drugega projekta. Delovna mesta, ki bodo ustvarjena na podlagi drugih, že obstoječih ali kasneje sklenjenih pogodb po drugih javnih razpisih, in/ali za katere se prejmejo subvencije iz javnih ali evropskih virov, ne štejejo kot novo ustvarjena delovna mesta in zaposlitve po tem javnem razpisu oziroma sklenjeni pogodbi na osnovi javnega razpisa.

Kot nove zaposlitve ne štejejo prerazporeditve delavcev iz enega podjetja v drugo, študentsko delo ter delo po podjemni pogodbi!

Pogodbe o zaposlitvi

Prijavitelj se obvezuje, da bo za delovna mesta, ki so navedena v razpisnem Obrazcu št. 2 – Dispozicija projekta (točka 25), sklenil pogodbe o zaposlitvi za nedoločen čas oziroma za določen čas najmanj 24 mesecev, s polnim delovnim časom.

V pogodbi o zaposlitvi mora biti – poleg ostalih obveznih vsebin – navedeno:

* kraj opravljanja dela – mora se ujemati s krajem izvajanja projekta
* osnovna bruto mesečna plača v EUR, ki ne sme biti nižja od predpisane minimalne plače v Republiki Sloveniji,
* v primeru delovnega mesta za določen čas - označitev tega ter trajanja zaposlitve.

**Če upravičenec napovedanega povečanja števila zaposlenih najkasneje do zaključka projekta (30. 9. 2024) ne realizira, ni upravičen do izplačila sofinanciranja.**

**C NAMEN IN CILJ INVESTICIJE**

Po merilu je mogoče doseči **največ** **20 točk**, točke se dodelijo po kriteriju, na osnovi katerega doseže vloga največje število točk. Ocenjuje se na osnovi navedb v Obrazcu št. 2 - Dispozicija projekta, točka 23.

|  |  |
| --- | --- |
| **Kriterij vrednotenja** | Število točk |
| Razvidno je, da namen investicije ni širitev in modernizacija proizvodnje | 0 |
| Razvidno je, da je namen investicije širitev in/ali modernizacija proizvodnje z obstoječimi izdelki ali storitvami. | 10 |
| Razvidno je, da je namen investicije proizvodnja novega izdelka ali storitve. | 20 |

**D VARSTVO OKOLJA**

Po merilu je mogoče doseči **največ 5 točk**, točke se dodelijo po kriteriju, na osnovi katerega doseže vloga največje število točk. Ocenjuje se na osnovi navedb v Obrazcu št. 2 - Dispozicija projekta, točka 25.

|  |  |
| --- | --- |
| **Kriterij vrednotenja** | Število točk |
| Izhodišča za varstvo okolja niso opredeljena ali pa je samo označeno, brez pojasnil. | 0 |
| Izhodišča za varstvo okolja so opredeljena in ustrezno pojasnjena | 5 |

# **VAROVANJE OSEBNIH PODATKOV IN POSLOVNIH SKRIVNOSTI**

Varovanje osebnih podatkov bo zagotovljeno v skladu z veljavno zakonodajo, ki ureja varovanje osebnih podatkov, vključno s Splošno uredbo GDPR in Zakonom o varstvu osebnih podatkov (Uradni list RS, št. 163/22; ZVOP-2) Izbrani prijavitelj se s predložitvijo vloge na javni razpis strinja z javno objavo podatkov o odobrenih in izplačanih denarnih sredstvih. Osnovni podatki o projektu bodo objavljeni v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov.

Vsi podatki iz vlog so informacije javnega značaja, razen tistih, ki jih prijavitelji posebej označijo, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06-ZdavP-2, 23/14, 50/14, 19/15 – odl. US in 7/18, v nadaljevanju: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj v vlogi takšnih podatkov ne označi in razloži, bo ministrstvo lahko domnevalo, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ..

Namen obdelave osebnih podatkov, ki jih PMSNS posredujejo prijavitelji, je izvedba javnega razpisa, vodenje podatkov, evidenc, analiz in drugih zbirk za PMSNS, MKRR in nadzorne organe, in sicer o izidu javnega razpisa in o izvajanju pogodbe o dodelitvi sredstev. Namen obdelave osebnih podatkov je tudi izdelava študij in vrednotenj ter sodelovanje in priprava oziroma izdelava vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi).

# **PREPOVED VPLIVANJA NA DELO RAZPISNE KOMISIJE**

Vsak poskus vplivanja prijavitelja ali druge zainteresirane osebe na obravnavo vloge bo imel za posledico zavrnitev vloge. Enako velja za poskuse vplivanja na delo in odločitve strokovne komisije. Vsak poskus vplivanja bo evidentiran in naznanjen.

# **RAZPISNA DOKUMENTACIJA**

Razpisna dokumentacija in vse informacije v zvezi z javnim razpisom bodo objavljene na spletnih straneh PMSNS <http://www.muravidek.si> in [www.muravidek.re](http://www.muravidek.re).

Sestavni deli razpisne dokumentacije so tudi vsi spodaj navedeni vzorci, razpisni obrazci, priloge in izjave, ki jih morajo prijavitelji, izpolnjene v skladu z navodili, obvezno priložiti skupaj z vlogo na razpis:

Obrazec št. 1: Izjava o strinjanju z razpisnimi pogoji

Obrazec št. 2: Dispozicija projekta

Obrazec št. 3: Finančna konstrukcija projekta

Obrazec št. 4: Izjava o pridobivanju podatkov o dejanskih lastnikih

Obrazec št. 5: Izjava o strinjanju pridobitve podatkov iz uradnih evidenc

Obrazec št. 6: Izjava »de minimis«

Obrazec št. 7: Oprema ovojnice

Obrazec št. 8: Pogodba o sofinanciranju – vzorec

Priloga št. 1: Zahtevek za izplačilo

Priloga št. 2: Izjava o istovetnosti dokumentov

Priloga št. 3: Izjava o odvajanju dohodnine

Priloga št. 4: Zaključena finančna konstrukcija projekta

Priloga št. 5: Končno poročilo

Priloga št. 6: Menična izjava - vzorec

Prijavitelj ob oddaji vloge priloži obrazce od št. 1 do 8. V primeru odobritve vloge in sofinanciranja projekta prijavitelj pred podpisom pogodbe o sofinanciranju predloži menice z izpolnjenimi meničnimi izjavami (priloga št. 6) ali predloži bančno garancijo, po uspešno zaključenem projektu pa odda priloge (od št. 1 do 5).

# **ODGOVORNOST IN OBVEZNOSTI PREJEMNIKA SREDSTEV**

Prejemnik sredstev je kazensko in odškodninsko odgovoren v primeru, če se ugotovi, da je v prijavi na javni razpis ali pri izstavitvi zahtevkov za izplačilo navedel neresnične ali zavajajoče podatke ali izjave.

Prejemnik sredstev:

* je odgovoren za izvajanje projekta v skladu z vlogo na javni razpis in pogodbo;
* mora vse postopke v okviru projekta izvajati v skladu z veljavno zakonodajo in predpisi;
* se zavezuje, da bo v primeru višje sile, ki bi vplivala na izvedbo projekta, nemudoma ob nastanku obvestil PMSNS in predlagal možne rešitve, ki jih mora odobriti PMSNS, sicer se šteje, da sredstva uporablja nenamensko;
* mora zagotoviti sredstva v višini razlike med dodeljenimi sredstvi in dejansko vrednostjo projekta;
* je v fazi posredovanja zahtevka za povračilo dolžan PMSNS obveščati o rezultatih porabljenih sredstev, kakor tudi o svojem poslovanju;
* mora PMSNS oziroma s strani PMSNS pooblaščenim osebam omogočiti nadzor in spremljanje izvajanja pogodbe in namenske porabo sredstev, s tem, da omogoči pooblaščenim delavcem PMSNS in s strani PMSNS pooblaščenim osebam ter drugim pristojnim organom dostop do fizičnih rezultatov projekta ter vse dokumentacije, ki je vezana na projekt;
* se zavezuje, da terjatev do PMSNS iz naslova te pogodbe ne bo prenesel na drugega ali odstopil v zavarovanje, ter da na terjatvah do PMSNS iz naslova te pogodbe ne bo ustanovil zastavne pravice in s sredstvi, pridobljenimi na podlagi te pogodbe, ne bo razpolagal v nasprotju z namenom pogodbe.

V primeru, če PMSNS ugotovi, da se dodeljena sredstva uporabljajo nenamensko ali da so dodeljena sredstva odtujena oziroma da so bila prijavitelju dodeljena neupravičeno, izplačevanje sredstev prekine, odstopi od pogodbe in zahteva vračilo že izplačanih sredstev, vključno s pripadajočimi zakonitimi zamudnimi obrestmi od dneva nakazila do dneva vračila.

Neupravičeno izplačana sredstva je PMSNS potrebno vrniti v roku osmih (8) dni od vročitve zahtevka s strani PMSNS.

# **POGODBA**

V primeru vročitve pozitivnega sklepa o dodelitvi sredstev bodo prijavitelji pozvani k sklenitvi pogodbe s PMSNS. PMSNS si pridržuje pravico, da vzorec, ki je priložen razpisni dokumentaciji, pred sklenitvijo pogodbe spremeni. Prejemnik lahko podpis pogodbe zavrne. V tem primeru se šteje, da je odstopil od vloge na javni razpis in izgubi pravico do odobrenih sredstev. Enostransko spreminjanje že predložene pogodbe v podpis ni dopustno. V nasprotnem primeru pomeni, da med strankama ni potrebnega soglasja in se šteje, da pogodba ni sklenjena.

Prejemniki sredstev bodo prejeli pisni poziv, da pristopijo k sklenitvi pogodbe z PMSNS. Če se v roku osmih (8) dni od vročitve poziva na poziv ne bodo odzvali, se šteje, da so odstopili od podpisa pogodbe.

Pogodba prične veljati, ko jo podpišeta obe pogodbeni stranki ob pogoju, da prejemniki pred podpisom pogodbe predložijo zahtevano zavarovanje za izpolnitev obveznosti, v nasprotnem primeru se šteje, da je prejemnik odstopil od sklenitve pogodbe in izgubi pravico do odobrenih sredstev.

V primeru, da prejemnik sredstev odstopi od svoje zahteve za pridobitev sredstev, mora o tem pisno obvestiti PMSNS, Glavna ulica-Fő utca 7, 9220, Lendava-Lendva.

V kolikor prejemnik sredstev odstopi od podpisa pogodbe in o tem pisno obvesti PMSNS, se lahko preostala sredstva dodelijo naslednjemu prijavitelju, ki je uvrščen na seznamu ocenjenih vlog, vendar zaradi porabe sredstev za vloge z višjim številom točk njegovi vlogi ni bilo ugodeno. Sredstva se dodeljujejo po vrstnem redu glede na število doseženih točk. Naslednji prejemnik sredstev mora podati pisno izjavo, da je sposoben izvesti projekt v skrajšanem roku. Predlog pripravi strokovna komisija.

# **ZAVAROVANJE ZA IZPOLNITEV OBVEZNOSTI**

Za zavarovanje izpolnitve obveznosti mora prejemnik, pred podpisom pogodbe PMSNS, predložiti osebne bianko menice in sicer:

## **Samostojni podjetniki**

Samostojni podjetniki morajo pred sklenitvijo pogodbe za zavarovanje obveznosti po pogodbi predložiti tri (3) **osebne** bianko menice z menično izjavo za izpolnitev menic in s pooblastilom banki za unovčenje, s klavzulo »brez protesta« (Priloga št. 6: Menična izjava - vzorec).

Menično izjavo za izpolnitev menic s pooblastilom banki za unovčenje menic s klavzulo »brez protesta« in menice morajo prejemniki dostaviti za vse banke, kjer imajo odprt račun.

## **Gospodarska družba**

Gospodarske družbe morajo pred sklenitvijo pogodbe za zavarovanje obveznosti po pogodbi predložiti tri (3) **osebne** bianko menice z menično izjavo za izpolnitev menic in s pooblastilom banki za unovčenje menic s klavzulo »brez protesta« (Priloga št. 6: Menična izjava - vzorec).

Menično izjavo za izpolnitev menic in s pooblastilom banki za unovčenje menic s klavzulo »brez protesta« in menice mora v imenu prejemnika sredstev dostaviti največji družbenik (fizična oseba) za vse banke, kjer ima odprt račun. Enake menice mora predložiti tudi vsak družbenik (fizična oseba), ki ima v družbi več kot 25 % delež.

V primeru statusnih sprememb se prejemnik zavezuje, da bo predložene bianko menice, podpisane in nepreklicne izjave za njihovo izpolnitev in unovčenje zamenjal z novimi brez predhodne zahteve ministrstva in PMSNS.

Namesto menice in menične izjave lahko prejemnik (samostojni podjetnik ali gospodarska družba) predloži bančno garancijo »na prvi poziv« z veljavnostjo vsaj še 5 let po izpolnitvi vseh pogodbenih obveznosti (zaključek investicije in realizacija novih delovnih mest). V primeru, ko iz poslovnega registra in posredovanih podatkov ne bo možno razbrati, kateri subjekt je dolžan posredovati osebno menico, lahko PMSNS zahteva predložitev bančne garancije.

Podpis pogodbe in priložene menične izjave s pooblastilom za izpolnitev in unovčenje menice veljajo kot pooblastilo, da lahko PMSNS bianko menice izpolni, unovči ter jih uporabi za poplačilo terjatev iz te pogodbe. Prav tako se prejemnik zavezuje, da bo vsako unovčeno ali uničeno menico na prvi poziv PMSNS nadomestil z novo bianko menico.

Številka: JR PMSNS – MMÖNK – UKREP 1/2024

Datum: 14. 2. 2024

 Dušan Orban

 Predsednik Sveta PMSNS

1. Priporočilo Komisije z dne 6. maja 2003 o definiciji mikro, malih in srednje velikih podjetij *(notificirano pod dokumentarno številko K (2003) 1422)*, 2003/361/ES; Ur. l. EU, L 124, 20. 5. 2003 in Uredba Komisije (EU) št. 651/2014 z dne 17. junij 2014 ( Ur. L. EU L187, 26.6.2017) o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe. [↑](#footnote-ref-1)
2. Strokovna komisija za izvedbo javnega razpisa upravičenost stroškov v povezavi s primarno oz. glavno dejavnostjo podjetja presoja glede na drugo raven (oddelek) hierarhične strukture SKD šifranta, in sicer v kolikor investicija v projekt spada v isti oddelek kot je glavna dejavnost, je upravičen strošek. [↑](#footnote-ref-2)